यह बात मशहूर संगीतकार नौशाद अली के पुत्र फिल्म निर्देशक रेहमान अली ने पत्रकार वार्ता में कही। रेहमान अली खंडवा पहुंचे। सबसे पहले उन्होंने किशोरदा की समाधि पर पुष्प अर्पित कर श्रद्घांजलि दी। समाधि पर श्रद्घांजलि के दौरान वे भावविभोर हो गए। इस दौरान उन्होंने कहा कि फिल्म ‘सुनहरा संसार’ में नौशाद अली ने किशोरदा से एक गीत गवाया था। वे हर गायक से छह से आठ घंटे रिहर्सल कराते थे। किशोरदा ने उनके साथ गाना तैयार किया लेकिन बदकिस्मती यह रही कि फिल्म लंबी होने की बात कहकर डायरेक्टर ने किशोरदा का गाया हुआ गीत काट दिया।